กฎกระทรวงการขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว (ฉบับที่ 2) พ.ศ. 2568
ประกาศวันที่ 2025-08-08

content: กฎกระทรวง การขออนุญาตทำงาน การออกใบอนุญาตทำงาน และการแจ้งการทำงาน ของคนต่างด้าว (ฉบับที่ ๒) พ.ศ. ๒๕๖๘
content: อาศัยอำนาจตามความในมาตรา ๖ วรรคหนึ่ง และมาตรา ๖๔ วรรคสาม แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐ และมาตรา ๕๙ วรรคสาม มาตรา ๖๐ วรรคสาม มาตรา ๖๓ วรรคสอง มาตรา ๖๓/๑ วรรคสาม และมาตรา ๖๓/๒ วรรคสอง แห่งพระราชกำหนดการบริหารจัดการการทำงานของคนต่างด้าว พ.ศ. ๒๕๖๐
content: ซึ่งแก้ไขเพิ่มเติมโดยพระราชกำหนดการบริหารจัดการการทำงานของคนต่างด้าว (ฉบับที่ ๒) พ.ศ. ๒๕๖๑ รัฐมนตรีว่าการกระทรวงแรงงานออกกฎกระทรวงไว้ ดังต่อไปนี้
content: ให้ยกเลิกความในข้อ ๘ แห่งกฎกระทรวงการขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว พ.ศ. ๒๕๖๓ และให้ใช้ความต่อไปนี้แทน “ข้อ ๘ คนต่างด้าวซึ่งนายทะเบียนได้ออกใบอนุญาตทำงานแล้วจะมารับใบอนุญาตทำงานด้วยตนเองหรือรับโดยวิธีการอื่นตามที่อธิบดีประกาศกำหนดก็ได้”
content: ให้ไว้ ณ วันที่ ๔ สิงหาคม พ.ศ. ๒๕๖๘ พงศ์กวิน จึงรุ่งเรืองกิจ รัฐมนตรีว่าการกระทรวงแรงงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่กฎกระทรวงการขออนุญาตทำงาน การออกใบอนุญาตทำงาน และการแจ้งการทำงานของคนต่างด้าว พ.ศ. ๒๕๖๓ กำหนดให้คนต่างด้าวซึ่งขออนุญาตทำงานต้องมารับใบอนุญาตทำงานที่นายทะเบียนออกให้ด้วยตนเอง ทำให้คนต่างด้าวมีภาระค่าใช้จ่าย
content: อีกทั้งยังส่งผลกระทบต่อความคล่องตัวและความต่อเนื่องของการประกอบกิจการหรือประกอบอาชีพของนายจ้าง สมควรปรับปรุงหลักเกณฑ์และวิธีการในการรับใบอนุญาตทำงานให้คนต่างด้าวซึ่งนายทะเบียนได้ออกใบอนุญาตทำงานแล้วจะมารับใบอนุญาตทำงานด้วยตนเองหรือรับโดยวิธีการอื่นตามที่อธิบดีประกาศกำหนด เพื่ออำนวยความสะดวก
content: ลดขั้นตอน และภาระค่าใช้จ่ายที่ไม่จำเป็น จึงจำเป็นต้องออกกฎกระทรวงนี้